stanford-oval/wikipedia huggingface dataset:
ג'ואי פולארי
קריירה > מוזיקה

בשנת 2020, פולארי הוציא את אלבום הבכורה שלו, בשם "About Men", תחת שם הבמה של "Odd Comfort". בראיון ביוני 2020 אמר פולארי שהוא עדיין פתוח לתפקידי משחק, אבל התוכניות המיידיות שלו הן הוצאת אלבום נוסף ובימוי קליפים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Profile of a Killer | דייוויד ג'נקס |  |
| 2015 | Eden | ג'ורג'י |  |
| 2018 | באהבה, סיימון | לייל |  |
| 2019 | The Obituary of Tunde Johnson | צ'ארלי |  |
| TBA | Things Like This | זאק מנדל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | פשע מן העבר | נער עיתונים | פרק: "The Hen House" |
| 2009 | Skyrunners | טיילר ברנס | סרט מקורי של דיסני XD |
| 2010 | תיכון אבלון | מיילס | סרט מקורי של ערוץ דיסני |
| 2012 | ערים כל הלילה | מארק | פרק: "I Can't Quit You" |
| 2012 | The Inbetweeners | וויל מקנזי | תפקיד ראשי; 12 פרקים |
| 2014 | Saint George | טאנר ויטמן | 4 פרקים |
| 2014 | המפענחת: פשעים חמורים | ווסלי גרנט | פרק: "Party Foul" |
| 2016 | פשע אמריקאי | אריק טאנר | תפקיד ראשי (עונה 2); 10 פרקים |
הערות שוליים

↑  Justin, Neal (2009-11-26). "A Twin Cities teenager hopes a new Disney movie will rocket him to fame". Star Tribune. Minneapolis, Minnesota. אורכב מ-המקור ב-6 ביוני 2011. נבדק ב-2009-11-30. {{cite news}}:  (עזרה)
↑  Love, Simon star Joey Pollari has come out as gay, GAY TIMES, ‏4 בפברואר 2018
↑  Morgan Jeffery, MTV announces US 'Inbetweeners' cast, Digital Spy, ‏4 בנובמבר 2010
↑  Bentley, Rick (2009-11-27). "Music is at center of two new Disney XD programs". The Tribune. San Luis Obispo, ‏California‏. נבדק ב-2009-11-30.{{cite news}}:  תחזוקה - ציטוט: extra punctuation (link) (הקישור אינו פעיל, October 2010)
↑  Richard Lawson, American Crime Joey Pollari Interview, Vanity Fair, ‏4 בינואר 2016
↑  "Love, Simon's Joey Pollari: Every Love Story Is a Coming-Out Story". 13 במרץ 2018. {{cite web}}:  (עזרה)
↑  Raffy Ermac, How 'The Obituary of Tunde Johnson' Finds Queer Joy Amidst Trauma, PRIDE.com, ‏5 בינואר 2021
↑  Reynolds, Daniel (1 ביוני 2020). "Joey Pollari's Album About Men Is About 'Queer Loving and Seeing'". The Advocate. נבדק ב-20 באוגוסט 2020. {{cite news}}:  (עזרה)
↑  "American Crime's Joey Pollari on the Role of a (Young) Lifetime". 18 בפברואר 2016. {{cite web}}:  (עזרה)
בעיית שנה מעוברת

בעיית שנה מעוברת (המכונה גם באג שנה מעוברת או באג יום מעובר) היא בעיה בעולמות המחשב שנובעת מחישוב שגוי של השנים שהן שנים מעוברות, או ממניפולציה של תאריכים ללא התחשבות בהבדל בין שנים מעוברות לשנים שאינן מעוברות.
סוגים

באגים של שנה מעוברת מתחלקים לשתי קטגוריות:
באגים המובילים לקריסת התוכנית, כגון זריקת חריגות, החזרת קוד שגיאה, משתנים לא מאותחלים או לולאות אינסופיות
באגים לוגיים המובילים לתוצאה שגויה
דוגמאות > פייתון

קוד הפייתון הבא הוא דוגמה לבאג שנה מעוברת שגורם לזריקת חריגה. הוא יעבוד כמו שצריך עד ש-today יהפוך ל-29 בפברואר. לאחר מכן, הוא ינסה ליצור תאריך 29 בפברואר בשנה לא מעוברת, שאינו קיים. הבאי של ה-date יציג ValueError עם ההודעה "day is out of range for month".
from datetime import date
today = date.today()
later = today.replace(year = today.year + 1)
דוגמאות > ++C

קוד ה-++C הבא הוא דוגמה לבאג של שנה מעוברת שגורם לתוכנית לסיים את ריצתה בצורה לא תקנית, ולהחזיר קוד שגיאה. הקוד יעבוד כמו שצריך עד ש-st יהפוך ל-29 בפברואר. לאחר מכן, הוא ינסה ליצור 29 בפברואר של שנה לא מעוברת, שאינו קיים. העברה זו לכל פונקציה שמקבלת מבנה SYSTEMTIME תיכשל.
לדוגמה, SystemTimeToFileTime המוצגת כאן תחזיר קוד שגיאה. מכיוון שערך ההחזרה אינו נשמר במשתנה ונבדק לאחר מכן, הדבר יביא לכך ש-ft יישאר לא מאותחל.
SYSTEMTIME st;
FILETIME ft;

GetSystemTime(&st);
st.wYear++;

SystemTimeToFileTime(&st, &ft);
דוגמאות > #C

קוד ה-C sharp .NET הבא הוא דוגמה לבאג של שנה מעוברת שגורם לזריקת חריגה. הוא יעבוד כמו שצריך עד ש-dt יהפוך ל-29 בפברואר. לאחר מכן, הוא ינסה ליצור 29 בפברואר של שנה לא מעוברת, שאינו קיים. הבנאי של DateTime יזרוק את החריגה ArgumentOutOfRangeException.
DateTime dt = DateTime.Now;
DateTime result = new DateTime(dt.Year + 1, dt.Month, dt.Day);
דוגמאות > JavaScript

קוד ה-JavaScript הבא הוא דוגמה לבאג בלוגיקה שנגרם עקב שנה מעוברת, ומוביל להתנהגות לא צפויה. הקוד יעבוד כמו שצריך עד ש-dt יהפוך ל-29 בפברואר, למשל בתאריך 29 בפברואר 2020, אז ינסה לקדם את השנה ל-2021. מכיוון ש-29 בפברואר 2021 לא קיים, Date יתגלגל קדימה לתאריך החוקי הבא, שהוא 1 במרץ 2021, שעלול להוביל להתנהגות לא צפויה בהמשך הקוד.
var dt = new Date();
dt.setFullYear(dt.getFullYear() + 1);
דוגמאות > אלגוריתם שגוי לחישוב שנה מעוברת (נכון למגוון שפות תכנות)

הקוד הבא הוא דוגמה לבאג נפוץ של שנה מעוברת שיכול להתרחש במגוון שפות תכנות. הבאג עלול לגרום למגוון תופעות שחלקן לוגיות וחלקן גורמות לתוכנית לקרוס, כתלות בשימוש שנעשה בתוצאה. הקוד מניח באופן שגוי ששנה מעוברת מתרחשת בדיוק כל ארבע שנים.
bool isLeapYear = year % 4 == 0;
היסטוריה

הופעת באגים שנגרמים עקב שנה מעוברת התרחשה פעמים רבות לאורך ההיסטוריה, וככל הנראה תמשיך להתרחש גם בשנים מעוברות עתידיות. מספר דוגמאות:
בשנת 2020 התרחשו מספר באגים של שנה מעוברת, ואלו קוטלגו ב-List of 2020 Leap Day Bugs באתר Code of Matt.
בשנת 2016, באג שנה מעוברת שהתרחש ב-29 בפברואר במערכת הובלת המזוודות בנמל התעופה דיסלדורף גרם למעל 1,200 משאים להחמיץ את טיסותיהם.
בשנת 2016 התרחשו מספר באגים של שנה מעוברת, ואלו קוטלגו ב-List of 2016 Leap Day Bugs באתר Code of Matt.
בשנת 2012, Microsoft Azure ירד ממצב מקוון בעקבות באג השנה המעוברת ב-28 בפברואר, בשעה 17:45 בשעון של החוף המערבי. צוות Windows Azure טען שהבאג התרחש בגלל חישוב שגוי.
בשנת 2012, היסטוריית הצ'אטים של Gmail הציגה את התאריך 31 בדצמבר 1969 לכל הצ'אטים שנשמרו ב-29 בפברואר.[דרוש מקור]
בשנת 2012, התקני ניווט לווייניים של TomTom היו תקולים עקב באג שנה מעוברת שהופיע לראשונה ב-31 במרץ.
בשנת 2010 פלייסטיישן 3 של חברת סוני התייחס באופן שגוי לשנה כאל שנה מעוברת, כך שהתאריך הלא קיים 29 בפברואר 2010 הוצג במקום 1 במרץ 2010 וגרם לשגיאות תוכנה.
בחצות ב-31 בדצמבר 2008, דגמי Zune 30 רבים מהדור הראשון קפאו. מיקרוסופט הצהירה כי הבעיה נגרמה על ידי מנהל השעון הפנימי שנכתב על ידי פריסקייל, והאופן שבו המכשיר מטפל בשנה מעוברת. הבעיה תוקנה אוטומטית כעבור 24 שעות, אך מי שלא שש להמתין 24 שעות יכול היה לרוקן את הסוללה של המכשיר ואז לטעון אותו מחדש לפי UTC, ב-1 בינואר 2009.
בשנת 1996, שני מפעלי התכת אלומיניום - טיוואי פוינט שבניו זילנד ובל ביי שבטסמניה, אוסטרליה - חוו באג שנה מעוברת ב-31 בדצמבר, כאשר כל אחד מ-660 המחשבים השולטים בקווי ההיתוך נסגרו בחצות במקביל, בלי אזהרה. המחשבים לא תוכנתו לטיפול ביום ה-366 בשנה. עלויות התיקון נאמדו ביותר מ-1,000,000 דולר ניו זילנדי.
מאז הגרסאות המוקדמות ביותר שלה, מיקרוסופט אקסל החשיבה באופן שגוי את שנת 1900 כשנה מעוברת, ולכן 29 בפברואר מגיע בין 28 בפברואר ל-1 במרץ של אותה שנה. מקורו של הבאג הוא בלוטוס 1-2-3, והוא הוטמע בכוונה באקסל לצורך תאימות לאחור. מיקרוסופט כתבה מאמר על הבאג, והסבירה את הסיבות שלה להתייחסות לשנת 1900 כשנה מעוברת. באג זה הפך לדרישה במפרט Ecma Office Open XML (‏OOXML).
ראו גם

באגים הקשורים לשעה ותאריך
באג 2000
הערות שוליים

↑  Johnson-Pint, Matt. "What are some examples of leap year bugs?". Stack Overflow. נבדק ב-5 בפברואר 2020. {{cite web}}:  (עזרה)
↑  Johnson-Pint, Matt. "Python - Replacing the year". Stack Overflow. נבדק ב-29 בפברואר 2020. {{cite web}}:  (עזרה)
↑  Johnson-Pint, Matt. "Win32 / C++ SYSTEMTIME struct manipulation". Stack Overflow. נבדק ב-5 בפברואר 2020. {{cite web}}:  (עזרה)
↑  Johnson-Pint, Matt. ".NET / C# - Construction from date parts". Stack Overflow. נבדק ב-5 בפברואר 2020. {{cite web}}:  (עזרה)
↑  Johnson-Pint, Matt. "JavaScript - Adding Year(s)". Stack Overflow. נבדק ב-5 בפברואר 2020. {{cite web}}:  (עזרה)
↑  Johnson-Pint, Matt. "Determining if a Year is a Leap Year". Stack Overflow. נבדק ב-5 בפברואר 2020. {{cite web}}:  (עזרה)
↑  Johnson-Pint, Matt. "List of 2020 Leap Day Bugs". Code of Matt. נבדק ב-9 במרץ 2020. {{cite web}}:  (עזרה)
↑  "Airport hiccup leaves 100s of passengers pantless". The Local (de). נבדק ב-5 בפברואר 2020. {{cite web}}:  (עזרה)
↑  Johnson-Pint, Matt. "List of 2016 Leap Day Bugs". Code of Matt. נבדק ב-5 בפברואר 2020. {{cite web}}:  (עזרה)
↑  "TomTom sat-nav devices hit by GPS 'leap year bug'". BBC News. נבדק ב-5 בפברואר 2020. {{cite web}}:  (עזרה)
↑  "Sony fixes PS3 leap year bug". Metro (באנגלית). 2 במרץ 2010. נבדק ב-10 באוקטובר 2019. {{cite news}}:  (עזרה)
↑  "Home - Microsoft Answers". Forums.zune.net. אורכב מ-המקור ב-30 באוגוסט 2009. נבדק ב-2011-07-27. {{cite web}}:  (עזרה)
↑  John Herrman (2008-12-31). "30GB Zunes Failing Everywhere, All At Once". Gizmodo.com. נבדק ב-2011-07-27.
↑  Geere, Duncan. "BREAKING: Zunes worldwide hit by mystery crash : Tech Digest". Techdigest.tv. נבדק ב-2011-07-27.
↑  "Zune 30 FAQ". Microsoft. 31 בדצמבר 2008. נבדק ב-1 בינואר 2009. {{cite web}}:  (עזרה)
↑  
Zadegan, Bryant (3 בינואר 2009). "A lesson on infinite loops". AeroXperience. נבדק ב-5 בינואר 2009. {{cite web}}:  (עזרה)
↑  Towler, Jim. "Leap-Year software bug gives "Million-dollar glitch"". The RISKS Digest. ACM Committee on Computers and Public Policy. נבדק ב-5 בפברואר 2020. {{cite web}}:  (עזרה)
↑  Excel incorrectly assumes that the year 1900 is a leap year. Retrieved 2019-05-01.
↑  Standard ECMA-376 / Open Office XML File Formats. Retrieved 2016-09-10.
↑  ISO/IEC 29500 / Open Office XML File Formats. Retrieved 2016-09-10.
| בעיות הקשורות לשעה ותאריך |
| --- | --- | --- |
| בעיות הקשורות לאחסון עשרוני או עשרוני בקידוד בינארי | בעיית שנת 1900 • באג 2000 • באג 2011 • באג 2042 • באג 2100 • באג 10,000 • בעיית שנה מעוברת |  |
| בעיות הקשורות לאחסון בינארי | באג 2038 • באג 2108 • באגים 32,768 ו-65,536 • באג 292,277,026,596 |  |
| בעיות הקשורות לאחסון הקסדצימלי | באג 2010 |  |
אוסיביסה

| --- | --- |

 מקום הקמה:  לונדון 
 תקופת הפעילות:  מ-1969 
 סוגה:  אפרופופ 
 חברת תקליטים:  ברונז רקורדס 
 www.osibisa.co.uk
 פרופיל ב-IMDb
 
אוסיביסה (אנגלית: Osibisa) היא להקה שהוקמה ב-1969 בלונדון על ידי קבוצת מוזיקאים שחורים ממערב אפריקה ומהאיים הקריביים.
היסטוריה

חברי הלהקה בהרכבה הראשון והדומיננטי היו טדי אוסי (סקסופון; גאנה), סול אמרפיו (תופים וכלי הקשה; גאנה), מק טונטון (חצוצרה; גאנה), לסיסי אמאו (סקסופון טנור וכלי הקשה; ניגריה), ספרטקוס אר (גיטרה בס; גרנדה) ורוברט ביילי (קלידים; טרינידד).
סגנונה של הלהקה התבסס על מוזיקה מערב אפריקאית תוך שילוב של רוק, ג'אז, ומוזיקה לטינית-קריבית. הלהקה הייתה מחלוצות מוזיקת העולם, שנים רבות לפני שסגנון זה הפך לפופולרי בתחילת שנות ה-90. חברי הלהקה השכילו ליצור מוזיקה עשירה ומגוונת תוך שימוש במגוון של קולות וצלילים כגון בעלי חיים, שירה שבטית, קריאות קצביות.
עטיפות שני האלבומים הראשונים של הלהקה צוירו על ידי אומן הרוק רוג'ר דין, ששמו יצא לתהילה כמי שצייר מאוחר יותר את עטיפות אלבומיה של להקת יס.
ב-1975 כבשה הלהקה את צמרת המצעד הבריטי עם השיר Sunshine day. אלבומיה הבולטים של הלהקה הם; אוסיביסה (1971), יויה (1971), ראשים (1972) וברוכים הבאים הביתה (1975). האלבום יויה הגיע למקום 11 במצעד האלבומים בבריטניה, ושיר הנושא מתוכו זכה לביצוע של ארט גרפונקל. מפיק שני האלבומים הראשונים של הלהקה היה טוני ויסקונטי.
חברי הלהקה גם חיברו את המוזיקה לסרט האמריקאי השחור Super Fly T.N.T.
ג'ון אלדרטון

| --- | --- |

ג'ון אלדרטון
 לידה:  27 בנובמבר 1940 (בן 83) גיינסבורו, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1963 
 מקום לימודים:  האקדמיה המלכותית לאמנות הדרמה (1961) 
 בן או בת זוג:  פולין קולינס (1969–?) 
 פרופיל ב-IMDb
 
ג'ון אלדרטון (באנגלית: John Alderton; נולד ב-27 בנובמבר 1940) הוא שחקן אנגלי הידוע בעיקר מתפקידיו בסדרות הטלוויזיה "על אדונים ומשרתים", "תומאס ושרה", " Little Miss"‏, "Please Sir!" ובדיבוב האנגלי של "סמי הכבאי" המקורי (העונות הראשונה - הרביעית). לעיתים שיחק אלדרטון לצד אשתו השחקנית פולין קולינס.
ביוגרפיה

אלדרטון נולד בגיינסבורו שבמחוז לינקולנשייר. הוא בנם של איווי וגורדון ג'ון אלדרטון. הוא גדל בעיר האל ולמד בבית הספר התיכון קינגסטון.
תפקידו הראשון בטלוויזיה היה בתפקיד ד"ר מון באופרת הסבון "Emergency – Ward 10" של ITV. הוא התחתן עם השחקנית ג'יל בראון שהייתה שותפה שלו לסדרה, אך מאוחר יותר הם התגרשו. אחרי שהופיע בסרטי קולנוע אחדים כמו "The System"‏ (1964), "Assignment K"‏ (1968), "דאפי" (1968) ו"חניבעל ברוקס" (1969), החל לשחק בתפקיד הראשי בקומדיית המצבים "Please Sir!", בתפקיד המורה האומלל מר הדג'ס. ב-1971 גילם את אותו תפקיד בסרט קולנוע באותו שם. ב-1972 הופיע בסדרה הקומית "My Wife Next Door" של ה-BBC לצידה של האנה גורדון. על תפקידו בסדרה זכה אלדרטון בפרס ג'ייקוב.(אנ')
לאחר מכן קיבל אלדרטון את תפקיד הנהג, תומאס ווטקינס, בסדרת הדרמה המצליחה של ITV "על אדונים ומשרתים" בה הופיע לצידה של אשתו פולין קולינס. לבני הזוג נולדה בת, השחקנית קייט אלדרטון ושני בנים. קולינס ואלדרטון כיכבו יחד גם בסדרת הספין אוף "תומאס ושרה", ובסיטקום נוסף בשם "No, Honestly". כמו כן הם הופיעו יחד בסדרה של עיבודים לסיפורים קצרים בשם "וודהאוס פלייהאוס" (1975–1978). בין לבין אלדרטון השתתף בסרט המדע בדיוני "זרדוז" (1974). ב-1976 גילם את דמותו של הווטרינר ג'יימס הריוט ביורקשייר של שנות השלושים, בסרט "It Shouldn't Happen to a Vet".
הופעת הבכורה שלו בתיאטרון הייתה באוגוסט 1961 בתיאטרון רויאל יורק, במחזה "Badger's Green" מאת ר. ס. שריף. אחרי תקופת מה בתיאטרון הרפרטוארי, ב-1965 הופיע לראשונה בתיאטרון מרמייד בלונדון במחזה "Spring and Port Wine" בתפקיד הרולד קרומפטון. בהמשך הועברה ההצגה לתיאטרון אפולו. במרץ 1969 שיחק בתפקיד אריק הוידן בהפקה של הרויאל שייקספיר קומפני של המחזה "Dutch Uncle" בתיאטרון אלדוויץ'. ביולי 1969 גילם את ג'ימי קופר במחזה "The Night I Chased the Women with an Eel" ב"קומדי תיאטר". באוקטובר 1973, השתתף בתפקיד סטנלי ב"סיפורי פאנץ' וג'ודי" בתיאטרון Howff, ובאותו תפקיד הופיע גם ב"קומדי תיאטר". ב-1975 שיחק במחזה "מסיבת יום הולדת" מאת הרולד פינטר בתפקיד סטנלי בתיאטרון שו. בתיאטרון אפולו שיחק במאי 1976 במחזה "Confusions" מאת אייקבורן וגילם ארבע דמויות.
בשנות השמונים והתשעים היו לאלדרטון מעט הופעות בטלוויזיה. עם זאת הוא דיבב בסדרת הטלוויזיה "'Little Miss" יחד עם אשתו פולין קולינס. בין השנים 1987 ו-1994 שימש כקריין בדיבוב האנגלי של הסדרה "סמי הכבאי", בה דיבב את כל הדמויות. בין השנים 1989 ו-1992 כיכב בסדרה "Forever Green" בתפקיד ג'ק בולט, וב-1995 הופיע בסרט הקולנוע "Clockwork Mice".
אלדרטון כיכב לצידה של אשתו, פולין, בסרט "Mrs Caldicot's Cabbage War" משנת 2002, ובסרט "נערות לוח השנה" מ-2003. בטלוויזיה שיחק ב-2004 בסדרת הדרמה של ה-BBC "הוא ידע שהוא צודק" על פי רומן של אנתוני טרולופ. עוד ב-2004 השתתף בעונה הראשונה של הסדרה "דוק מרטין" בפרק "Of All the Harbours in All the Towns" בתפקיד המלח ג'ין סלייטר, ידיד ואהובה של הדודה ג'ואן. בסדרה "דוריט הקטנה", עיבוד משנת 2008 לספרו של צ'ארלס דיקנס שיחק אלדרטון בתפקיד כריסטופר קסבי.
ביוגרפיה > חיים אישיים

ב-1969 נשא אלדרטון לאישה את השחקנית פולין קולינס והם חיים בהמפסטד שבלונדון. לבני הזוג שלושה ילדים ניקולס (יליד 1972), קייט (ילידת 1973) וריצ'רד (יליד 1978). לאלדרטון יש בת חורגת בשם לואיז.
הערות שוליים

↑  John Alderton Biography (1940-)
| --- | --- |
בקרת זהויות :  NLI: 987007446612005171  BnF: cb141488496 (data)  ISNI: 0000 0001 1511 5511  LCCN: no99019342  NTA: 073178535  SUDOC: 074227882  VIAF: 68562421   WorldCat (עם VIAF): 68562421
גאורגה פופסקו

גאורגה ("ג'יקה") פופסקו (נולד ב-9 בדצמבר 1967 בקלאפאט) הוא כדורגלן עבר רומני אשר שיחק כמגן, והיה חלק חשוב מהנבחרת הרומנית במהלך שנות ה-90. הוא שיחק במספר רב של מועדונים באירופה ולזכותו תארים רבים ברחבי היבשת.
במהלך הקריירה שיחק פופסקו באוניברסיטטה קראיובה (1985–1987, 1988–1990), סטיאווה בוקרשט (1988, בהשאלה), דינמו בוקרשט (2002), בהולנד במדי פ.ס.וו. איינדהובן (1990–1994), טוטנהאם הוטספר האנגלית (1994–1995), ברצלונה (1995–1997) הספרדית, גלאטסראיי הטורקית (1997–2001), לצ'ה האיטלקית (2001–2002) ובהנובר 96 הגרמנית (2003).
פופסקו זכה גם בתארים רבים ומגוונים במהלך הקריירה הפורה שלו: גביע אירופה למחזיקות גביע ב-1997 עם ברצלונה, גביע אופ"א והסופר קאפ האירופי עם גלאטסראיי ב-2000, אליפות רומניה, שתי אליפויות הולנד, 3 אליפויות בטורקיה, הגביע הרומני, הגביע הספרדי, הסופר קאפ ההולנדי ובתואר האישי של שחקן השנה הרומני זכה לא פחות משש פעמים (1989, 1990, 1991, 1992, 1995, 1996).
ברמה הבינלאומית, פופסקו נחשב לאחד השיאנים בהופעות בנבחרת עם 115 הופעות, בהן כבש 16 שערים. הוא שיחק למען רומניה ב-3 מונדיאלים ובשני אליפויות אירופה: מונדיאל 1990, מונדיאל 1994, מונדיאל 1998, יורו 1996, יורו 2000.
הוא גיסו של שותפו לנבחרת הרומנית, גאורגה חאג'י.
אוסיפ בובה

| --- | --- |

 לידה:  24 באוקטובר 1784 (יוליאני) סנקט פטרבורג, האימפריה הרוסית 
 פטירה:  16 ביוני 1834 (יוליאני) (בגיל 49) מוסקבה, האימפריה הרוסית 
 מקום קבורה:  בית הקברות דונסקויה החדש 
 תחום יצירה:  אדריכלות 
 זרם באמנות:  נאו-קלאסיציזם, סגנון אמפיר 
 יצירות ידועות:  כיכר תיאטרלנאיה, תיאטרון בולשוי 
 
אוסיפ בּוֹבֶה (ברוסית: Осип Иванович Бове; באיטלקית: Giuseppe Bove ג'וזפה בובה; ‏ 4 בנובמבר 1784 - 28 ביוני 1834) היה אדריכל רוסי בעל שורשים איטלקיים.
חייו

בובה נולד בסנט פטרבורג למשפחה של ציירים מנאפולי, איטליה שהתיישבו ברוסיה בשנת 1782. זמן קצר אחרי לידתו של ג'וזף משפחתו עברה לגור במוסקבה.
בשנים 1802–1807 בובה למד בבית ספר לאדריכלות במוסקבה. מאז 1807 בובה עבד כעוזר של אדריכלים חשובים ומפורסמים שפעלו ברוסיה.
בשנת 1813 בובה נשכר על ידי ועדת הבניינים במוסקבה אחרי שמרבית הבתים במוסקבה נשרפו במהלך השריפה הגדולה של מוסקבה בשנת 1812, והוצב בראש "חזית המחלקה", האחראי על אישור חזית עיצובים חדשים. התכנון, עם זאת, לא הסתיים עד 1817. הקיסר אלכסנדר, ביקר במוסקבה, וזעם על המבנים הצבועים בכל מיני צבעים, בעיקר אדום עמוק וירוק כהה, והוציא צו איסור לצבוע את הבתים בצבעים מסוימים.
בעוד משפחת גיליארדי בנו מחדש מבני ציבור מרכזיים כמו האוניברסיטה הממלכתית של מוסקבה, היה בוב אחראי על עיצוב ובנייה מחדש של הכיכרות הריבועים המרכזיים של מוסקבה ואת הכיכר האדומה. הפרויקט הידוע ביותר שלו, כיכר התיאטרון, הושלמה בשנת 1825, עם זאת גם תיאטרון הבולשוי ותיאטרון מאלי נבנו מחדש.
בובה מת במוסקבה ונקבר במנזר דונסקוי.
אדם כרומוזום Y

עץ פילוגנטי של שושלות כרומוזום Y מרחבי העולם. האב הקדמון המשותף האחרון של כל השושלות מוגדר כאדם כרומוזום Y
במדע הגנטיקה, אדם כרומוזום Y (באנגלית: Y-chromosomal Adam) הוא כינוי פופולרי לזכר אדם שחי לפני כמה עשרות עד מאות אלפי שנים, ככל הנראה באפריקה, והיה האב הקדמון המשותף האחרון של כל בני האדם החיים כיום דרך שושלות אבהיות בלבד. את קיומו ניתן להסיק מחקר השושלות של רצפי כרומוזום Y, אשר עובר בתורשה מאבות לבנים בלבד, בשלמותו וללא שחלוף. אדם כרומוזום Y מוגדר כאב הקדמון המשותף המאוחר ביותר של כל רצפי כרומוזום Y הנמצאים כיום באנושות. מונח מדעי נפוץ הוא Y-MRCA, ראשי תיבות באנגלית של Y-chromosome Most Recent Common Ancestor.
באמצעות מעקב אחר מוטציות בכרומוזום Y ניתן גם להעריך את פרק הזמן שבו חי אדם כרומוזום Y. מחקר שנערך באוניברסיטת אריזונה ופורסם בשנת 2013, מעלה כי בסבירות של 95% אדם כרומוזום Y חי לפני 581,000 – 237,000 שנים. ואולם במחקר אחר שפורסם בהמשך אותה שנה נמצא כי אדם כרומוזום Y חי לפני קצת יותר מ-200,000 שנה. מחקרים קודמים העלו כי אדם כרומוזום Y חי לפני כ-142,000 שנים. מחקרים ישנים יותר העריכו שהוא חי לפני כ-60,000 שנים.
ההתחקות אחרי אדם כרומוזום Y

ההתחקות אחרי אדם כרומוזום Y נעשית על בסיס העובדה שרצף כרומוזום ה-Y עובר בתורשה ואינו מופרע בשחלוף, אלא רק במוטציות. מאחר שמוטציות הן נדירות, רצף כרומוזום ה-Y עובר בשלמותו מאב לבן, ומאפשר לערוך מעקב אחר שושלות זכריות במחקרים בגנטיקה אבולוציונית אנושית.
מעת לעת מתרחשות בכרומוזום Y מוטציות, והן מועברות לזכרים בדורות הבאים. מוטציות אלו עשויות לשמש כסמנים לזיהוי יחסים אבהיים ולמציאת אב משותף. אנשים עם כרומוזומי Y שחולקים אותה מוטציה, מסווגים לקבוצה משותפת (haplogroup), והם צאצאים לאב משותף, שהוא הראשון שנשא את המוטציה. כך אפשר לבנות עץ משפחתי של אנשים בעלי כרומוזום Y עם מוטציה משותפת, כשהמוטציות משמשות כנקודות הסתעפות באותו עץ. אדם כרומוזום Y עומד בראש העץ המשפחתי, כאשר כל האנשים הם צאצאיו, שירשו את כרומוזום Y שלו.
חוקרים יכולים לשחזר מבנה היררכי של רצפי חומצות גרעין ב-DNA של כרומוזומי Y, על ידי היפוך מקטעי DNA שעברו מוטציה והחזרתם למצבם המקורי. המצב המקורי וההיררכיה של רצף DNA נקבעים על ידי השוואת רצפי DNA אנושיים עם יצורים שקרובים גנטית לאדם, בדרך כלל פרימטים, שימפנזים וגורילות. על ידי היפוך מוטציות ידועות בשושלת כרומוזום Y, ניתן להסיק על רצף אבות משוער, ועל אדם כרומוזום Y, שעומד בראש הרצף.
קביעת רצף ה-DNA של אדם כרומוזום Y, והזמן שבו הוא חי, כרוכה בזיהוי שושלות כרומוזומי ה-Y האנושיים המסתעפות ביותר אחת מהשנייה – השושלות שחולקות זו עם זו הכי פחות מוטציות ייחודיות, בהשוואה לפרימט בעץ פילוגנטי. האב הקדמון המשותף של השושלות המסתעפות ביותר הוא אפוא האב הקדמון המשותף של כל השושלות.
קיומו של אדם כרומוזום Y אושר על ידי מדגם עולמי של כרומוזומי Y, שכלל אנשים מכל היבשות. במדגם נמצא שמספר שושלות כרומוזומי Y מאפריקה הן המסתעפות ביותר זו מזו, והשושלות שאינן אפריקניות הן תת-קבוצות של כמה שושלות שנמצאו באפריקה. מכאן עלתה המסקנה הסבירה ביותר שאדם כרומוזום Y חי באפריקה.
השינויים בהשערות אודות אדם כרומוזום Y

בשלב זה לא ניתן להעניק באופן קבוע את התואר "אדם כרומוזום Y" לאדם ספציפי, או לתארך אותו למועד מדויק, מאחר שהידע על כרומוזומי Y האנושיים עדיין אינו שלם. המסקנות אודות רצפי DNA של אדם כרומוזום Y, מעמדו בעץ המשפחה, הזמן שבו חי, ומקום מוצאו, עשויות להשתנות בהתאם למחקרים עתידיים. בנוסף, שינויים דמוגרפיים במהלך האבולוציה האנושית גרמו לעיתים קרובות להחלפת התואר של אדם כרומוזום Y. האירועים הבאים שינו או עשויים לשנות את התפיסה לגבי זהותו ומאפייניו של אדם כרומוזום Y:
דגימות נוספות של כרומוזומי Y עשויות לחשוף שושלות מסתעפות קדומות יותר. אם זה יקרה, שושלות כרומוזום Y יגיעו לאדם שחי בזמן קדום יותר.
חשיפה של מוטציות עמוקות נוספות בקבוצות עתיקות ידועות עשויה להוביל לארגון מחדש של העץ המשפחתי.
קבוצות של אנשים בשושלות עתיקות מאוד שנעלמו בתוך האוכלוסייה, או נכחדו לחלוטין, או שלא הותירו צאצאים זכרים, או עקבות של כרומוזום Y שלהם, גורמות לקביעת אב משותף פחות קדום.
תופעות כגון צוואר בקבוק אנושי וסחף גנטי במהלך האבולוציה האנושית, גרמו להכחדה המוחלטת של קבוצות עתיקות.
בשל כל הסיבות האלה, התואר "אדם כרומוזום Y" החליף ידיים פעמים רבות.
העץ המשפחתי

לאדם כרומוזום Y נולדו לפחות שני בנים, ולפחות שניים מהם השאירו שושלות אבהיות רצופות ששרדו עד ימינו. קביעה זו נובעת מעצם ההגדרה, שכן אילו היה לו רק בן אחד שהשאיר שושלת אבהית רצופה עד ימינו, בן זה עצמו היה נחשב לאדם כרומוזום Y.
מחקר ראשוני שערך פרופסור לואיג'י לוקה קוואלי-ספורצה מאוניברסיטת סטנפורד, שפורסם בשנת 2000 בספרו "גנים, עמים ושפות", העלה כי לעץ של כרומוזום Y יש עשרה ענפים עיקריים. שלושה מהם נמצאים כמעט רק באפריקה, שושלת אחרת היגרה לאסיה והתפצלה ל-14 שושלות, ושושלות אחרות נפוצו בכל שאר העולם. מחקר משנת 2008 אודות רצף שושלות של כרומוזומי Y אנושיים מצא שתי קבוצות של שושלות יסוד, שכונו קבוצת A וקבוצת BT. קבוצת A נמצאה בשכיחות נמוכה בחלקים מאפריקה, אך נפוצה בקרב קבוצות מסוימות של ציידים-לקטים. שושלות BT מייצגות את רוב השושלות האפריקאיות, ולמעשה את כל השושלות שאינן אפריקאיות. אדם כרומוזום Y נתפס כמי שעומד בשורש של שתי השושלות של קבוצת A וקבוצת BT, ושתי קבוצות אלה מייצגות את שני בניו.
מאמר מדעי חדש יותר משנת 2011 מתארך את אדם כרומוזום Y לפני כ-142 אלף שנים. המחקר מצא כי היה פיצול עמוק וקדום יותר בעץ כרומוזום Y, בתוך קבוצת A, שפוצלה לשתי תתי קבוצות, ולא כפי שסברו עד אז, שהפיצול הראשוני היה לשתי הקבוצות A ו-BT. נמצא כי קבוצת A מצויה בבסיס השורש, והתפצלה לשתי תתי קבוצות A1b ו-A1aT, שמייצגות את שני בניו של אדם כרומוזום Y. האבחנה בין קבוצת A ו-BT לא השתנתה בעקבות המחקר החדש, שמצא שהיה פיצול עמוק יותר בקבוצת A, כאשר קבוצת BT התפצלה מאוחר יותר מקבוצת A, ולא ישירות מאדם כרומוזום Y. קבוצת A אינה בהכרח קבוצה מונופילטית אחידה, אלא מייצגת את כל השושלות שאין להן את הסימנים המזוהים עם קבוצת BT, והיא כוללת את כל השושלות הכי עתיקות של כרומוזומי Y אנושיים.
שתי המוטציות M91 ו-P97 מבחינות בין קבוצת A לקבוצת BT. בקבוצת A הסמן M91 מורכב מרצף של 8 יחידות תימין (שמסומנות באות T). בקבוצת B ובשימפנזים סמן זה מכיל 9 יחידות. דפוס זה הציע שקבוצת B הייתה הגרסה הקדומה שהתפצלה מאדם כרומוזום Y, ושקבוצת A נוצרה בעת מחיקה גנטית (מוטציה שמוחקת חלק מכרומוזום Y או מה-DNA שלו) של יחידה אחת מתוך ה-9. קבוצות A1b ו-A1aT נחשבות כשושלות של קבוצת A, משום ששתיהן מכילות את M91 עם 8 יחידות. המחקר משנת 2011 מצא כי באזור שמסביב למקום שבו אותר הסמן M91 אירעו מוטציות חוזרות ונשנות. לכן אין להוציא מכלל אפשרות שהסמן M91, שמורכב מרצף של 8 יחידות שבקבוצת A, הוא המצב הקדום של הסמן, ואילו הסמן עם 9 יחידות של קבוצת BT, נוצר מאוחר יותר על ידי תוספת גנטית. זה יכול להסביר מדוע קבוצות A1b ו-A1aT, הענפים העמוקים ביותר של קבוצת A, מחזיקים באותה הגרסה של M91 עם 8 יחידות. יתר על כן, המחקר משנת 2011 מראה שהסמן P97, המשמש גם לזיהוי קבוצת A, נמצא בגרסה קדומה יותר בקבוצת A, ובצורה הנגזרת בקבוצת BT.